b"\n_START_ARTICLE_\nHypo Real Estate\n_START_SECTION_\nForretningsomr\xc3\xa5der\n_START_PARAGRAPH_\nForuden Tyskland er selskabet repr\xc3\xa6senteret i flere lande med datterselskaber eller filialer. Selskabet har omfattende forretninger i USA, som ledes fra kontoret i New York City. Bland andet har Hypo Real Estate deltaget i finansiering af kendte bygninger som Chrysler Building og den skyskraber, som Donald Trump er ved at bygge i Las Vegas.\n_START_SECTION_\nFinansielle problemer\n_START_PARAGRAPH_\nHypo Real Estate l\xc3\xb8b ind i finansielle problemer under likviditetskrisen i september-oktober 2008, prim\xc3\xa6rt p\xc3\xa5 grund af den voldsomme g\xc3\xa6ldsbyrde i datterselskabet Depfa.\n_START_SECTION_\nDepfa\n_START_PARAGRAPH_\nDepfa, som tidligere blev ledet af danskeren Bo Heide-Ottosen, havde formidlet penge til offentlige institutioner, bl.a ved brug af lange l\xc3\xa5n finansieret af korte kreditter. Da andre banker som f\xc3\xb8lge af den internationale krise ikke har villet give Depfa flere midler, udl\xc3\xb8ste det likviditetsproblemer. Det er denne pengeknaphed, som den tyske regering nu s\xc3\xb8ger at afhj\xc3\xa6lpe, tilsyneladende med en blanding af statsgarantier og \xc3\xb8jeblikkelige kontanter.\n_START_SECTION_\nTysk regering kommer til hj\xc3\xa6lp\n_START_PARAGRAPH_\nDen 29. september 2008 meddelte den tyske finansminister Peer Steinbruck at en kredit p\xc3\xa5 35 mia. \xe2\x82\xac ville blive givet til Hypo Real Estate fra den tyske f\xc3\xb8derale regering og et konsortium best\xc3\xa5ende af tyske banker. Denne aftale faldt p\xc3\xa5 gulvet den 4. oktober 2008, da bankkonsoriet bakkede ud af frygt for at bel\xc3\xb8bet ikke var stort nok til at d\xc3\xa6kke Depfa's g\xc3\xa6ldsposter.. _NEWLINE_Den 5. oktober 2008 kom en ny aftale i stand, dengang p\xc3\xa5 50 mia. \xe2\x82\xac (373 mia. kr.), hvoraf regeringens andel er 26,5 mia. \xe2\x82\xac (198 mia. kr.)."